Κάρι με πατάτες και αρακά
Ένα κλασικό πατατογιάχνι με αρακά και προσθήκες ινδικών αρωμάτων, για να δώσουμε μια εξωτική νότα.
1 κιλό πατάτες, καθαρισμένες και κομμένες σε κύβους 3-4 εκ., 2 μέτρια ξερά κρεμμύδια, σε λεπτές φέτες, 2 σκελίδες σκόρδου, καθαρισμένες και ελαφρώς κοπανισμένες, 1 κουτ. γλυκού τζίντζερ ξερό, σε σκόνη, 1 κουτ. γλυκού κουρκουμάς, 1/2 κουτ. γλυκού καυτερό τσίλι ή καυτερή πάπρικα σε σκόνη (ή όση θέλουμε), 1 κουτ. γλυκού κύμινο, σε σκόνη, 1 κουτ. γλυκού κάρι, σε σκόνη, 100 γρ. αρακάς, κατεψυγμένος, 2 κουτ. σούπας φύλλα φρέσκου δυόσμου, χοντροκομμένα, 80 ml ελαιόλαδο + λίγο ακόμη για το σερβίρισμα, αλάτι, φρεσκοτριμμένο πιπέρι
Για την συνταγή κάρι με πατάτες και αρακά αρχίζουμε ζεσταίνοντας σε μια φαρδιά κατσαρόλα σε μέτρια φωτιά το ελαιόλαδο και σοτάροντας  τα κρεμμύδια, το σκόρδο και το τζίντζερ για περίπου 3- 4 λεπτά, μέχρι να μαλακώσουν ελαφρώς.Προσθέτουμε τις πατάτες, το αλατοπίπερο, τον κουρκουμά, το τσίλι, το κύμινο και το κάρι και ανακατεύουμε απαλά. Ρίχνουμε 250 ml νερό και μαγειρεύουμε για 15-20 λεπτά, με σκεπασμένη την κατσαρόλα. Προσθέτουμε τον αρακά, ανακατεύουμε απαλά και συνεχίζουμε το μαγείρεμα με σκεπασμένη την κατσαρόλα για άλλα 10 λεπτά ή μέχρι να γίνουν οι πατάτες και ο αρακάς.Αποσύρουμε από τη φωτιά, σκορπίζουμε τον δυόσμο, περιχύνουμε με λίγο ωμό ελαιόλαδο και σερβίρουμε το κάρι με πατάτες και αρακά.
Αρακάς,Πατάτες,Χορτοφαγικά